Koʻhna Urganch (turkm. Köneürgenç‎ — Koʻhna Urganch fors. کهنه‌ گرگانج Kuhne Gurgānj, fors. کُهنه‌ اورگَنج Kuhne Urganj) — Turkmanistonning Toshhovoʻz viloyatidagi shahar (1986 yildan). Koʻhna Urganch tumanining maʼmuriy markazi. Xoʻjayli temir yoʻl stansiyasidan 35 km, Toshhovoʻz shahridan 105 km shim.gʻarbda. Aholisi 31,4 ming kishi (2000). K.U.da paxta tozalash, sut, yogʻ-ekstraksiya z-dlari, Toshhovoʻz gilam f-kasining filiali, aloqa boʻlimi, savdo, maishiy xizmat koʻrsatish shoxobchalari ishlab turibdi. 7 umumiy taʼlim maktablari, musiqa, bolalar sport maktabi, sogʻlomlashtirish majmuasi, kutubxona, madaniyat uyi, kasalxona, sil kasalliklari dispanseri mavjud.